6. október

6. október er 279. dagur ársins (280. á hlaupári) samkvæmt gregoríska tímatalinu. 86 dagar eru eftir af árinu.

 Atburðir 
 891 - Formósus varð páfi. 
 1521 - Hannes Eggertsson var skipaður hirðstjóri á Íslandi.
 1659 - Hollenskt kaupskip sökk í höfninni í Flatey á Breiðafirði.
 1689 - Pietro Vito Ottoboni varð Alexander 8. páfi.
 1863 - Stofnað var félag til að byggja sjúkrahús í Reykjavík. Konur söfnuðu fyrir sjúkrahúsinu, sem tók til starfa við Aðalstræti árið 1866.
 1895 - Vígt var samkomuhús Hjálpræðishersins í Reykjavík, sem þar með hóf að starfa á Íslandi. Húsið var gamli spítalinn við Aðalstræti.
 1919 - Alþingi setti lög um stofnun hæstaréttar á Íslandi, og tók hann til starfa um miðjan febrúar 1920. 
 1942 - Húsmæðrakennaraskóli Íslands tók til starfa undir stjórn Helgu Sigurðardóttur.
 1961 - Minnst var hálfrar aldar afmælis Háskóla Íslands og var Háskólabíó vígt við það tækifæri. Þar var lengi stærsta bíótjald í Evrópu, um 200 fermetrar.
 1973 - Jom kippúr-stríðið hófst með árás Egypta og Sýrlendinga á Ísrael.
 1976 - Fjöldamorðin í Thammasat-háskóla: Tugir námsmanna sem höfðu mótmælt endurkomu hershöfðingjans Thanom Kittikachorn til Taílands voru myrtir af vopnuðum konungssinnum. Síðar sama dag tók ný herforingjastjórn við völdum í landinu.
 1978 - Ruhollah Khomeini var rekinn frá Írak. Hann flúði til Frakklands.
 1980 - Jarðstöðin Skyggnir var tekin í notkun og var þá komið gervihnattasamband við útlönd.
 1981 - Anwar Sadat, forseti Egyptalands var myrtur.
 1987 - Sænski njósnarinn Stig Bergling slapp úr fangelsi og flúði frá Svíþjóð með eiginkonu sinni. Í kjölfarið sagði dómsmálaráðherra Svíþjóðar, Sten Wickbom, af sér.
 1992 - Lennart Meri varð fyrsti forseti Eistlands eftir endurheimt sjálfstæðis.
 1998 - Matthew Shepard var barinn illa í Laramie, Wyoming.
 1999 - Spacewatch-verkefnið uppgötvaði eitt af tunglum Júpíters, Kalliróe.
 2000 - Bandaríska sjónvarpsþáttaröðin CSI hóf göngu sína á CBS.
 2000 - Bandaríska kvikmyndin Meet the Parents var frumsýnd.
 2000 - Síðasti Mini-bíllinn var framleiddur í Longbridge á Englandi.
 2002 - Jóhannes Páll 2. páfi lýsti stofnanda Opus Dei, Josemarìa Escrivà de Balaguer, dýrling kaþólsku kirkjunnar.
 2004 - Þriðja lestarslysið varð á Íslandi þegar farþegalest og vöruflutningalest skullu saman við Kárahnjúkavirkjun.
 2006 - Fyrsta tölublað Nyhedsavisen kom út í Danmörku.
 2007 - Forsetakosningar fóru fram í Pakistan.
 2007 - Bandaríski líffræðingurinn Craig Venter tilkynnti að tekist hefði að búa til litning á tilraunastofu.
 2008 - Geimkönnunarfarið MESSENGER flaug framhjá Merkúr í annað sinn.
 2008 - Bankahrunið: Alþingi samþykkti neyðarlög um auknar valdheimildir Fjármálaeftirlitsins til að hlutast til um rekstur fjármálafyrirtækja.
 2008 - Bankahrunið: Geir Haarde forsætisráðherra Íslands flutti sjónvarpsávarp þar sem hann bað Guð að blessa Ísland.
 2018 - Öldungadeild Bandaríkjaþings staðfesti skipun Brett Kavanaugh við Hæstarétt Bandaríkjanna með 50 atkvæðum gegn 48, sem var minnsti munur atkvæða frá 1881.
 2019 – Þingkosningar voru haldnar í Portúgal. Sósíalistaflokkurinn undir forystu António Costa vann sigur með um 36,65% atkvæða.
 2021 - Alþjóðaheilbrigðisstofnunin samþykkti fyrsta bóluefnið gegn malaríu.
 2022 - Fyrsti fundur Evrópska stjórnmálabandalagsins fór fram í Prag.

 Fædd 
 1289 - Venseslás 3., konungur Bæheims (d. 1306).
 1550 - Karin Månsdóttir Svíadrottning, kona Eiríks 14. (d. 1612)
 1552 - Matteo Ricci, ítalskur trúboði (d. 1610).
 1654 - Johan Peringskiöld, sænskur fornfræðingur (d. 1720).
 1742 - Johan Herman Wessel, danskt skáld (d. 1785).
 1773 - Loðvík Filippus Frakkakonungur (d. 1850).
 1808 - Friðrik 7. Danakonungur (d. 1863).
 1820 - Jenny Lind, sænsk sópransöngkona (d. 1887).
 1826 - Benedikt Gröndal, íslenskur rithöfundur (d. 1907).
 1849 - Basil Zaharoff, grískur vopnasölumaður (d. 1936).
 1872 - Carl Gustaf Ekman, forsætisráðherra Svíþjóðar (d. 1945).
 1887 - Charles-Édouard Jeanneret-Gris, síðar þekktur sem Le Corbusier, svissneskur arkitekt (d. 1965).
 1888 - Ásmundur Guðmundsson, íslenskur biskup (d. 1969)
 1907 - Stefán Íslandi, íslenskur söngvari (d. 1994).
 1908 - Luis de Souza, perúskur knattspyrnumaður (d. 2008).
 1914 - Thor Heyerdahl, norskur landkönnuður (d. 2002).
 1919 - Jónas H. Haralz, íslenskur hagfræðingur (d. 2012).
 1930 - Hafez al-Assad, forseti Sýrlands (d. 2000).
 1942 - Britt Ekland, sænsk leikkona.
 1945 - Ársæll Örn Kjartansson, íslenskur knattspyrnumaður.
 1958 - Lai Ching-te, taívanskur stjórnmálamaður.
 1963 - Elisabeth Shue, bandarísk leikkona.
 1963 - Thomas Bickel, svissneskur knattspyrnumaður.
 1965 - Jürgen Kohler, þýskur knattspyrnumaður.
 1972 - Mark Schwarzer, ástralskur knattspyrnumaður.
 1975 - Olga Færseth, íslensk knattspyrnukona.
 1978 - Ricky Hatton, breskur boxari.
 1980 - Hjörvar Hafliðason, íslenskur fjölmiðlamaður.
 1990 - Hotaru Yamaguchi, japanskur knattspyrnumaður.

 Dáin 
 1349 - Jóhanna 2. Navarradrottning (f. 1312).
 1892 - Alfred Tennyson, breskt skáld (f. 1809).
 1912 - Auguste Beernaert, belgískur stjórnmálamaður (f. 1829).
 1943 - Ignaz Trebitsch-Lincoln, ungverskur njósnari, trúarleiðtogi og svikahrappur (f. 1879).
 1946 - Per Albin Hansson, sænskur stjórnmálamaður (f. 1885).
 1953 - Vera Mukhina, sovéskur myndhöggvari (f. 1889).
 1955 - Jean Doisy, belgískur myndasöguhöfundur (f. 1900).
 1962 - Jón Kjartansson, íslenskur stjórnmálamaður (f. 1893).
 1976 - Gilbert Ryle, breskur heimspekingur (f. 1900).
 1980 - Shigemaru Takenokoshi, japanskur knattspyrnumaður (f. 1980).
 1981 - Anwar Sadat, forseti Egyptalands (f. 1918).
 1986 - Björn Þorsteinsson, íslenskur sagnfræðingur (f. 1918).
 1989 - Bette Davis, bandarísk leikkona (f. 1908).
 2009 - Hjalti Gestsson, íslenskur búfjárræktarráðunautur (f. 1916).
 2012 - J.J.C. Smart, ástralskur heimspekingur (f. 1920).
 2017 - Ralphie May, bandarískur leikari (f. 1972).
 2020 – Eddie Van Halen (f. 1955).

Flokkur:Október